**Výbor**

**Národnej rady Slovenskej republiky**

**pre verejnú správu a regionálny rozvoj**

72. schôdza výboru

Číslo: 1670/2009

**323**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

z 26. novembra 2009

k vládnemu návrhu zákona o národnej infraštruktúre pre priestorové informácie (tlač 1220)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

vládny návrh zákona o národnej infraštruktúre pre priestorové informácie (tlač 1220) a

**A. s ú h l a s í**

s vládnym návrhom zákona o národnej infraštruktúre pre priestorové informácie (tlač 1220)

# B. o d p o r ú č a

**Národnej rade Slovenskej republiky**

vládny návrh zákona o národnej infraštruktúre pre priestorové informácie (tlač 1220) **schváliť** s pozmeňujúcimi a doplňujúcimi pripomienkami ako sú uvedené v prílohe tohto uznesenia;

**C. u k l a d á**

**predsedovi výboru**

predložiť stanovisko výboru k uvedenému vládnemu návrhu zákona predsedovi Výboru Národnej rady Slovenskej republiky pre pôdohospodárstvo, životné prostredie a ochranu prírody.

**Ivan Š a š k o, v.r.**

podpredseda výboru

**Renáta Zmajkovičová, v.r.**

overovateľ výboru

príloha k uzn. 323 – tlač 1220

1. K § 5 ods. 1 písm. b)

V písmene b) sa slová „§ 6 ods. 1 písm. d)“ nahrádzajú slovami „§ 6 ods. 2 písm. d)“.

Legislatívna pripomienka; oprava vnútorného odkazu.

2. K § 9 ods. 2

V odseku 2 sa slová „§ 11 ods. 7“ nahrádzajú slovami „§ 11 ods. 6“.

Legislatívna pripomienka; oprava vnútorného odkazu.

3. K § 10 ods. 3

V odseku 3 sa slovo „podľa“ nahrádza slovami „z dôvodov podľa“.

Legislatívna pripomienka; citované ustanovenia uvádzajú dôvody k obmedzeniu chránené záujmy a nie dôvody k obmedzeniu, čo treba primerane vyjadriť.

4. K § 11 ods. 5

V odseku 5 sa slová „§ 6 ods. 1 písm. b) až e)“ nahrádzajú slovami „§ 6 ods. 2 písm. b) až e)“.

Legislatívna pripomienka; oprava vnútorného odkazu.

5. K § 11 ods. 6

V odseku 6 sa slová „odsekov 2, 4 až 6“ nahrádzajú slovami „odsekov 2, 4 a 5“.

Legislatívna pripomienka; odsek 6 predmetného ustanovenia neobsahuje pravidlo vyberania poplatku.

6. K § 13 ods. 1 písm. c)

V písmene c) [nesprávne označené d)] sa čiarka na konci nahrádza slovami „podľa § 6 ods. 1,“.

Legislatívna pripomienka v súlade so zaužívanou legislatívnou praxou; povinnosť zriadiť a prevádzkovať sieťové služby je ustanovená v § 6 ods. 1.

7. K § 13 ods. 3

V odseku 3 sa slová „až do dvojnásobku sumy“ nahrádzajú slovami „až do výšky dvojnásobku sumy“.

Legislatívna pripomienka v súlade so zaužívanou legislatívnou praxou.

8. K nadpisu § 15

V nadpise § 15 sa slovo „ustanovenie“ nahrádza slovom „ustanovenia“.

Nadpis paragrafu má zodpovedať jeho obsahu.

9. K § 17

V § 17 sa slová „1. januára 2010“ nahrádzajú slovami „1. februára 2010“.

Neskoršiu účinnosť zákona navrhujeme z toho dôvodu, že treba rátať s lehotou potrebnou na prerokovanie návrhu zákona jeho podpísanie a vyhlásenie pri zachovaní potrebnej legisvakančnej lehoty.

10. K  prílohe č. 1

Poznámka pod čiarou k odkazu 15 znie:

„15) Rozhodnutie Európskeho parlamentu a Rady č. 1692/96/ES z 23. júla 1996 o     základných usmerneniach Spoločenstva pre rozvoj transeurópskej dopravnej siete     (Mimoriadne vydanie Ú. v. EÚ kap. 7/ zv. 2; Ú. v. ES L 228, 9.9. 1996) v platnom      znení.“.

Ide o legislatívno-technickú úpravu súvisiacu so zaužívaným spôsobom citácie právnych aktov ES a EÚ.